**Likumprojekta "Grozījums Kredītiestāžu likumā" sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījums Kredītiestāžu likumā" (turpmāk – likumprojekts) ir izstrādāts, lai vienlaicīgi ar likumprojektu "Eiropas Biroja krāpšanas apkarošanai atbalsta likums" nodrošinātu efektīvu atbalstu Eiropas Birojam krāpšanas apkarošanai (turpmāk – OLAF) tā veiktajās administratīvajās izmeklēšanās[[1]](#footnote-2). Likumprojekts nosaka, ka Finanšu ministrijai ( turpmāk – FM) kā Kompetentai iestādei atbalsta sniegšanā OLAF ir tiesības saņemt kredītiestādes rīcībā esošās neizpaužamās ziņas.Likumprojekts stāsies spēkā vispārējā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | **Likumprojekta izstrāde nepieciešama, lai nodrošinātu** Eiropas Parlamenta un Padomes 2013. gada 11. septembra Regulā (ES, Euratom) Nr. 883/2013 par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 (turpmāk ­– Regula 883/2013) un Padomes 1996. gada 11. novembra (Euratom, EK) Regulā Nr. 2185/96 par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (turpmāk ­– Regula 2185/96) **dalībvalstij uzlikto pienākumu sniegt atbalstu OLAF veiktajās administratīvajās izmeklēšanās**. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Regulas 883/2013 3. panta piekto daļu OLAF ir tiesības saņemt jebkādu informāciju, kas nepieciešama OLAF veiktās administratīvās izmeklēšanas ietvaros. Minētā informācija sevī ietver arī kredītiestādes rīcībā esošās neizpaužamās ziņas ( šobrīd EK norit diskusijas par Regulas 883/2013 grozījumu projektu. EK, reaģējot uz dažādo praksi dalībvalstu vidū, Regulas 883/2013 tekstā plāno ietvert skaidru atsauci uz to, ka OLAF ir tiesības saņemt kredītiestādes rīcībā esošās neizpaužamās ziņas. Regulas 883/2013 grozījumu projekta izskatīšanas gaitā darba grupā tika pausta arī Latvijas nacionālā pozīcija šajā jautājumā (16.04.2019. pozīcija Nr. 1 un 07.06.2019. pozīcija Nr. 2), norādot, ka Latvija atbalsta OLAF tiesības saņemt kredītiestāžu rīcībā esošās neizpaužamās ziņas, ja tas nepieciešams izmeklēšanas ietvaros.)Lai arī regulas ir tieši piemērojami normatīvie akti, atsevišķi aspekti ir atrisināmi nacionālā līmenī. Ar likumprojektu "Eiropas Biroja krāpšanas apkarošanai atbalsta likums" tiks noteikta FM kā Kompetentā iestāde atbalsta sniegšanai OLAF Regulas 883/2013 izpratnē un nostiprinātas tās tiesības un pienākumi. Viena no FM kā Kompetentās iestādes tiesībām efektīva atbalsta nodrošināšanai OLAF ir tiesībaspieprasīt un saņemt kredītiestādes rīcībā esošās neizpaužamās ziņas un nodot tās OLAF. Šīs tiesības papildus tiek nostiprinātas ar šo likumprojektu.Minētā norma var ierobežot personas pamattiesības uz privātās dzīves neaizskaramību, kas ir aizsargātas atbilstoši Latvijas Republikas Satversmes 96. pantam. Līdz ar to ir jānoskaidro, vai izstrādātajam likumprojektam ir leģitīms mērķis. Izsmeļošs leģitīmo mērķu uzskaitījums ir sniegts Satversmes 116. pantā un tie ir - cilvēku tiesības, demokrātiskā valsts iekārta, sabiedrības drošība, labklājība un tikumība. OLAF veic administratīvās izmeklēšanas, lai apkarotu krāpšanu, korupciju un jebkādas citas nelikumīgas darbības, kas ietekmē (varētu ietekmēt) ES finanšu intereses. Pildot minētos pienākumus, OLAF darbojas saskaņā ar Regulām 883/2013 un 2185/96, kā arī izmeklēšanas procedūru pamatnostādnēm OLAF personālam[[2]](#footnote-3). Lai arī OLAF veic administratīvās izmeklēšanas, to mērķis ir atklāt krāpšanas/korupcijas faktu, savukārt, lai iegūtu pilnīgu informāciju minētā fakta pierādīšanai, bieži vien ir nepieciešams analizēt izmeklēšanas procesā iesaistīto personu kontu informāciju, kā arī kredītiestāžu rīcībā esošās neizpaužamās ziņas. Nepieciešamību pēc minētās informācijas analīzes OLAF identificē izmeklēšanas gaitā.Saskaņā ar Regulas 883/2013 3. panta 5.daļu OLAF ir tiesības piekļūt jebkurai būtiskai informācijai, ja tā ir nepieciešama, lai noteiktu, vai ir notikusi krāpšana, korupcija vai jebkāda cita nelikumīga darbība, kas ietekmē Savienības finanšu intereses. Minētā informācija sevī ietver arī kredītiestādes rīcībā esošās neizpaužamās ziņas.Likumprojekta virsmērķis ir ES finanšu interešu aizsardzība, cīņa ar krāpšanu un korupciju, kā arī citām nelikumīgām darbībām ES finanšu interešu jomā, kas aptver arī sabiedrības drošības un labklājības jomas, kā arī demokrātiskas valsts iekārtas aizsardzību. Saskaņā ar Līguma par Eiropas Savienības darbību 325. pantu Eiropas Komisija un dalībvalstis apkaro krāpšanu un citādu nelikumīgu rīcību, kas apdraud Savienības finansiālās intereses, kas pēc būtības sevī ietver saskaņotu darbību starp Eiropas Komisiju un dalībvalstīm.Savukārt likumprojekta pamatmērķis ir nodrošināt Latvijai kā ES dalībvalstij uzlikto pienākumu sadarboties ar OLAF un sniegt efektīvu atbalstu to veiktajās izmeklēšanās.No visa augstākminētā secināms, ka likumprojektam ir leģitīms mērķis.Kā norāda Satversmes tiesa, ja tiek noskaidrots leģitīmais mērķis, turpmāk ir jāveic samērīguma tests, kas satur 3 elementus - 1) vai likumdevēja izraudzītie līdzekļi ir piemēroti leģitīmā mērķa sasniegšanai; 2) vai nav saudzējošāku līdzekļu leģitīmā mērķa sasniegšanai; 3) vai sabiedrības ieguvums no šāda ierobežojuma ir lielāks nekā indivīda zaudējums.1. *Vai likumdevēja izraudzītie līdzekļi ir piemēroti leģitīmā mērķa sasniegšana*i*?*

Lai Latvija kā ES dalībvalsts spētu sniegt OLAF visu tam nepieciešamo informāciju un atbalstu to veiktajās administratīvajās izmeklēšanās, nacionālā līmenī ir jābūt noteiktai institūcijai, kas izpildot OLAF pieprasījumu ir tiesīga pieprasīt kredītiestāžu rīcībā esošās neizpaužamās ziņas un secīgi šo informāciju nodot OLAF. Šobrīd nav konstatējams cits risinājums, kādā OLAF varētu iegūt kredītiestāžu rīcībā esošās neizpaužamās ziņas. Turklāt neparedzot kārtību nacionālā līmenī, kādā šāda informācija ir iegūstama, OLAF tiek liegta iespēja veikt efektīvas administratīvās izmeklēšanas ES finanšu interešu aizsardzības jomā, kas, savukārt, var apdraudēt ES finanšu intereses un ietekmēt ne tikai Latvijas Republikas, bet arī citu dalībvalstu intereses cīņā ar krāpšanos un korupciju ES finanšu interešu jomā. 1. *Vai nav saudzējošāku līdzekļu leģitīmā mērķa sasniegšanai?*

Kredītiestādes rīcībā esošo neizpaužamo ziņu iegūšana ir nepieciešama, lai nodrošinātu OLAF izmeklēšanas sekmīgu norisi un šo ziņu iegūšanas kārtība ir jāparedz normatīvajā. Turklāt, lai gūtu pārliecību par informācijas patiesumu un nodrošinātu izmeklēšanas konfidencialitāti, šī informācija iegūstama nevis no privātpersonas, bet gan no kredītiestādes. Pieprasījumi kredītiestādēm izsniegt to rīcībā esošās neizpaužamās ziņas uzskatāmi par iejaukšanos personas privātajā dzīvē Eiropas Cilvēka tiesību un pamatbrīvību aizsardzības konvencijas (Konvencija) 8.panta izpratnē un lai tie atbilstu Konvencijas 8.pantā noteiktajiem kritērijiem, valstīm ir jānodrošina procesuālās garantijas pret iespējamo patvaļu. Viens no aizsardzības elementiem pret minēto iespējamu patvaļīgu iejaukšanos personas privātajā dzīvē ir neatkarīgas iestādes pirmskontrole, piemēram, tiesas, kā tas ir paredzēts Kredītiestāžu likuma 63.pantā attiecībā uz procesa virzītājiem, operatīvās darbības subjektiem un Korupcijas novēršanas un apkarošanas biroju. Regulas 883/2013 2. panta 4. punkta izpratnē “administratīva izmeklēšana” (“izmeklēšana”) ir visas inspekcijas, pārbaudes un citi pasākumi, ko Birojs veic saskaņā ar 3. un 4. pantu, lai sasniegtu 1. pantā izklāstītos mērķus un lai vajadzības gadījumā konstatētu izmeklējamo darbību nelikumību; minētā izmeklēšana neietekmē dalībvalstu kompetento iestāžu pilnvaras ierosināt kriminālprocesu.Kriminālprocesa likuma 121. panta piektā daļa noteic: "Pirmstiesas procesā pieprasīt no kredītiestādēm vai finanšu iestādēm to rīcībā esošās neizpaužamās ziņas vai dokumentus, kuri satur šādas ziņas, vai pārraudzīt darījumus kredītiestāžu vai finanšu iestāžu klientu kontos uz noteiktu laiku drīkst tikai ar procesa virzītāja lēmumu, kuru apstiprinājis izmeklēšanas tiesnesis. Pārraudzīt darījumu kredītiestādes vai finanšu iestādes klienta kontā var uz laiku līdz trim mēnešiem, bet, ja nepieciešams, šo termiņu uz laiku līdz trim mēnešiem var pagarināt izmeklēšanas tiesnesis." Kredītiestādes un finanšu iestāžu aizsargājamās informācijas aizsardzībai noteikta profesionālā noslēpuma aizsardzība, jo tā iegūta, veicot profesionālos kredītiestādes un finanšu iestādes pienākumus (Kriminālprocesa likuma komentāri. A daļa. Zinātniska monogrāfija prof. K.Stradas-Rozenbergas zinātniskā redakcijā. Rīga: Latvijas Vēstnesis, 2019, 408. lpp.). Tādējādi uzmanība pievēršama gan personas privātās dzīves neaizskaramības, gan profesionālā noslēpuma aizsardzībai.Izvērtējot pamattiesību ierobežojuma attaisnojamību, cita starp vērtējama ierobežojuma atbilstība, proti, vai labums, ko iegūst sabiedrība, ir lielāks par indivīda tiesībām nodarīto kaitējumu. Krimināltiesiski aizsargātais labums sabiedrībai prezumējami ir lielāks nekā administratīvās izmeklēšanas rezultātā esošais labums sabiedrībai. Indivīda tiesībām nodarītais kaitējums, domājams, neatšķirsies. Ja likumdevējs ir paredzējis tiesneša veiktas kontroles nepieciešamību sabiedriski nozīmīgākam dzīves gadījumam, tad vēl jo vairāk šādai kontrolei būtu jābūt (vismaz tādā pašā apmērā) attiecībā uz mazāk nozīmīgu gadījumu (piemēram, pamattiesību ierobežojums saistībā ar noziedzīgu nodarījumu ir pieļaujams lielākā mērā nekā administratīvā pārkāpuma gadījumā vai iestādes veiktas administratīvas kontroles gadījumā). Jo mazāk nozīmīgs ir labums, ko iegūst sabiedrība, jo mazākā mērā pieļaujams ierobežot pamattiesības vai arī nepieciešami salīdzinoši stingrāki kontroles mehānismi, efektīvāki tiesību aizsardzības līdzekļi. Pretējā gadījumā administratīvās izmeklēšanas laikā radītais pamattiesību ierobežojums neatbildīs samērīguma principam.Ņemot vērā iepriekš minēto, likumprojektā paredzētas FM tiesības pieprasīt un saņemt no kredītiestādēm to rīcībā esošās neizpaužamas ziņas tikai OLAF uzsāktā izmeklēšanas lietā uz tiesneša lēmuma pamata.Turklāt FM aicinās sagatavoto informāciju sūtīt tieši OLAF izmeklētājiem, to informējot par pieprasījuma izpildes faktu. Gadījumā, ja informāciju nebūs iespējams nosūtīt tieši OLAF, FM saņemto informāciju nekavējoties pārsūtīs OLAF, nesaglabājot informācijas kopijas.No minētā secināms, ka nav konstatējami saudzējošāki līdzekļi leģitīmā mērķa sasniegšanai.*3) Vai sabiedrības ieguvums no šāda ierobežojuma ir lielāks nekā indivīda zaudējums?*Minētā likumprojekta mērķis ir ES finanšu interešu aizsardzība, cīņa ar krāpšanu un korupciju, kas pēc būtības ir jebkura Eiropas pilsoņa un viņa naudas aizsardzība, tāpat arī Latvijas ekonomikas un demokrātiskās sistēmas aizsardzība.Kredītiestāžu rīcībā esošās neizpaužamās ziņas tiks pieprasītas pēc OLAF pieprasījuma uzsāktā izmeklēšanas lietā, lai apstiprinātu vai noraidītu radušās šaubas par iespējama noziedzīga nodarījuma izdarīšanu papildus veicot veikta minētā pieprasījuma pirmskontrole.No minētā secināms, ka sabiedrības ieguvums no šāda ierobežojuma ir lielāks nekā indivīda zaudējums tā pamattiesību ierobežošanas gadījumā. Līdz ar to likumprojekts nosaka FM tiesības pieprasīt kredītiestāžu rīcībā esošās neizpaužamās ziņas, ja: (1) OLAF ir uzsācis administratīvās izmeklēšanas lietu;(2) OLAF ir nosūtījis pieprasījumu FM kā Kompetentai iestādei atbalsta sniegšanā OLAF pieprasījumu norādot kādā informācija, kādā apjomā un par kādām personām iegūstama;(3) ir veikta tiesas pirmskontrole jeb saņemts tiesneša lēmums ar atļauju minētās informācijas iegūšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Likumprojekta tiesiskais regulējums attiecas uz ieguldījumu brokeru sabiedrībām, kredītiestādēm, kā arī netieši attiecas uz tām personām, par kurām minētā informācija tiks pieprasīta. |
| 2. | Tiesiskā regulējuma ietekme uz tautsaimniecību un administratīvo slogu |  Ar likumprojektu noteikts, ka Kompetentai iestādei pēc OLAF pieprasījuma būs tiesības pieprasīt kredītiestādes rīcībā esošās neizpaužamās ziņas saskaņā ar Kredītiestāžu likumu, tādējādi kredītiestādēm radīsies papildus pienākums sniegt minēto informāciju.  |
| 3. | Administratīvo izmaksu monetārs novērtējums | Nav iespējams veikt precīzu monetāro novērtējumu.Paredzams, ka informācijas pieprasījumu skaits kredītiestādēm gada ietvaros varētu būt no 1-5 gadījumiem, kas radītu nebūtiskas administratīvās izmaksas. |
| 4. | Atbilstības izmaksu monetārs novērtējums | Nav iespējams veikt precīzu monetāro novērtējumu |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Likumprojekts virzāms vienlaicīgi ar likumprojektu "Eiropas Biroja krāpšanas apkarošanai atbalsta likums" un likumprojektu "Grozījums Kontu reģistra likumā ”. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula (ES, Euratom) Nr. **883/2013** (2013. gada 11. septembris ) par izmeklēšanu, ko veic Eiropas Birojs krāpšanas apkarošanai (OLAF) , un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999. |
| 2. | Citas starptautiskās saistības | *Likumprojekts šo jomu neskar* |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| **Attiecīgā ES tiesību akta datums, numurs un nosaukums** | Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris ) par izmeklēšanu, ko veic Eiropas Birojs krāpšanas apkarošanai (OLAF) , un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 **( Regula 883/2013)** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 883/2013 3. panta piektā daļa  | Likumprojekta 63.panta pirmā daļa 23.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | *Projekts šo jomu neskar* |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar* |
| Cita informācija | Nav |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | *Likumprojekts šo jomu neskar* |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojekts atbilst Cilvēka tiesību un pamatbrīvību aizsardzības konvencijas 8. pantam |
| Cita informācija | *Nav* |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Likumprojektā "Eiropas Biroja krāpšanas apkarošanai atbalsta likums" izstrādē ir iekļautas Finanšu ministrijas tiesības pieprasīt un saņemt kredītiestādes rīcībā esošās neizpaužamās ziņas saskaņā ar Kredītiestāžu likumu un sabiedrības pārstāvji varēja līdzdarboties rakstveidā sniedzot viedokļus par projektu, kas 2019.gada 3.jūnijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese:[https://www.fm.gov.lv/lv/sabiedribas\_lidzdaliba/ tiesibu\_aktu\_projekti/valsts\_budzeta\_politika#project570](https://www.fm.gov.lv/lv/sabiedribas_lidzdaliba/%20tiesibu_aktu_projekti/valsts_budzeta_politika#project570)un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Līdz projekta iesniegšanai Ministru Kabinetā viedokļi nav saņemti |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Ar projektu netiek paredzēta jaunu institūciju izveide, esošo institūciju reorganizācija vai likvidācija. |
| 3. | Cita informācija | Nav |

Finanšu ministrs J. Reirs

Dolgais

67083821, inese.dolgais@fm.gov.lv

1. Saskaņā ar Regulas 883/2013 2.panta 7.apakšpunktu “Administratīvā izmeklēšana” ir visas inspekcijas, pārbaudes un citi pasākumi, ko OLAF veic saskaņā ar Regulas 883/2013 3. un 4. pantu, lai sasniegtu Regulas 883/2013 1. pantā izklāstītos mērķus un lai vajadzības gadījumā konstatētu izmeklējamo darbību nelikumību; minētā izmeklēšana neietekmē dalībvalstu kompetento iestāžu pilnvaras ierosināt kriminālprocesu [↑](#footnote-ref-2)
2. Skatīt šeit: <https://ec.europa.eu/anti-fraud/investigation-guidelines-olaf-staff_en> [↑](#footnote-ref-3)